বালুরঘাটে আয়োজিত হতে চলেছে দুর্গাপুজোর কার্নিভ্যাল, কবে?

বালুরঘাট: দুর্গোৎসবের আবহে সাজছে দক্ষিণ দিনাজপুর (South Dinajpur)। পুজোর (Durga Puja 2025) পর শোভাযাত্রা ও প্রতিমা বিসর্জনকে কেন্দ্র করে এবছরও আয়োজন করা হবে বালুরঘাটের (Balurghat) জনপ্রিয় দুর্গাপুজো কার্নিভাল (Durga Puja Carnival)। তবে ভেন্যু নিয়ে এবার নতুন করে আলোচনা শুরু হয়েছে প্রশাসনের মধ্যে। যানজট এড়াতে গতবারের স্থান পরিবর্তনের সিদ্ধান্ত নেওয়া হয়েছে। তাই খোঁজা হচ্ছে আরও উপযুক্ত জায়গা (District Puja)।

প্রশাসনের তরফে বিকল্প হিসেবে হিলি মোড় ও ট্রাক টার্মিনাস চত্বরকে বিবেচনা করা হচ্ছে। সোমবার প্রশাসনিক আধিকারিকদের একটি দল এই সম্ভাব্য জায়গাগুলি পরিদর্শন করেন। পাশাপাশি বালুরঘাটের সদরঘাট এলাকাও ঘুরে দেখেন তারা।

আরও পড়ুন: মহালয়ার বাকি ১ দিন, নির্বিঘ্নে তর্পণ সম্পন্ন করতে ঘাট পরিষ্কার কালনা পৌরসভার

এই পরিদর্শন দলে ছিলেন বালুরঘাটের মহকুমাশাসক সুব্রত কুমার বর্মন, ডিএসপি (সদর) বিক্রম প্রসাদ, বালুরঘাট থানার আইসি সুমন্ত বিশ্বাস, ডিএসপি ট্রাফিক বিল্ব মঙ্গল সাহা এবং বালুরঘাট পুরসভার চেয়ারম্যান অশোক মিত্র সহ অন্যান্য প্রশাসনিক কর্তারা। মূলত কার্নিভালের রূপরেখা, শোভাযাত্রা নিয়ন্ত্রণ ও প্রতিমা নিরঞ্জনের সময় নিরাপত্তা নিয়ে আলোচনাই ছিল এই পরিদর্শনের উদ্দেশ্য।